فیلیپۆ ئینزاگی

فیلیپۆ " پیپۆ " ئینزاگی ( ;See inzago  in Dizionario italiano multimediale e multilingue d'ortografia e di pronunzia. لەدایکبووی ٩ی ئابی ١٩٧٣) ڕاھێنەری پیشەگەری تۆپی پێی ئیتاڵییە و یاریزانی پێشوویە و وەک ھێرشبەر یاری کردووە. لە ماوەی یاریکردنیدا لەلایەن ھاندەران و شرۆڤەکارانەوە نازناوی "سوپەرپیپۆ"ی لێنراوە. برای سیمۆن ئینزاگی. وەک یەکێک لە گەورەترین ھێرشبەرەکانی نەوەی خۆی دادەنرێت، ئینزاگی لە چەندین یانەی ئیتاڵی یاری کردووە، و دیارترین کاتەکانی ژیانی وەرزشی لەگەڵ یۆڤانتۆس و ئەی سی میلان بەسەر بردووە، دوو نازناوی خولی پاڵەوانەکانی ئەورووپا بەدەستھێناوە (٢٠٠٣، ٢٠٠٧)، و سێ نازناوی خولی ئیتاڵیا (١٩٩٨، ٢٠٠٤، ٢٠١١). حەوتەم گۆڵکاری ئیتاڵیایە و لە یارییە فەرمییەکاندا ٣١٣ گۆڵی تۆمارکردووە. لە ئێستادا بە تۆمارکردنی ٧٠ گۆڵ لە پلەی شەشەمی گۆڵکاری خولی پاڵەوانەکانی ئەورووپادایە، لە دوای کریستیانۆ ڕۆناڵدۆ و لیۆنێل مێسی و ڕۆبەرت لیڤاندۆڤسکی و ڕائول و کەریم بنزیمە. ھەروەھا گۆڵکاری مێژووی میلانە بە تۆمارکردنی ٤٣ گۆڵ. ھەروەھا خاوەنی ژمارەی پێوانەیی زۆرترین ھاتریکی خولی ئیتاڵیا بە تۆمارکردنی ١٠ ھاتریک. لەسەر ئاستی نێودەوڵەتی ئینزاگی لە نێوان ساڵانی (١٩٩٧ بۆ ٢٠٠٧)٥٧ یاری بۆ ھەڵبژاردەی ئیتاڵیا کرد و ٢٥ گۆڵی تۆمارکردووە. لە سێ جامی جیھانیی فیفا نوێنەرایەتی وڵاتەکەی کردووە و لە ساڵی ٢٠٠٦دا جامی جیھانیی فیفای ٢٠٠٦ بەدەستھێناوە، ھەروەھا بەشداری لە یۆرۆی ٢٠٠٠ کردووە، کە تێیدا پلەی دووەمیان بەدەستھێنا.

 سەرچاوەکان 

پۆل:یاریزانانی براوەی خولی پاڵەوانەکانی ئەورووپا
پۆل:ڕاھێنەرانی تۆپی پێی ئیتالی
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٠
پۆل:یاریزانانی خولی تۆپی پێی ئیتالیا
پۆل:یاریزانانی جامی جیھانیی فیفای ٢٠٠٦
پۆل:یاریزانانی جامی جیھانیی فیفای ٢٠٠٢
پۆل:یاریزانانی جامی جیھانیی فیفای ١٩٩٨
پۆل:یاریزانانی ئەی سی میلان
پۆل:یاریزانانی یانەی یوڤێنتوس
پۆل:زیندووان
پۆل:لەدایکبووانی ١٩٧٣
پۆل:یاریزانانی براوەی جامی جیھانیی فیفا